Copa Caixa Popular – Trofeu Diputació de València – Fundació de Pilota Valenciana\nEtiqueta: Copa Caixa Popular – Trofeu Diputació de València\nPUCHOL II I TOMÀS II POSEN EL SEU NOM A LA COPA DIPUTACIÓ DE VALÈNCIA – CAIXA POPULAR D’ESCALA I CORDA\nPosted on noviembre 10, 2019 by Mari Carmen Montes Benlloch\nLa XII Copa Diputació de València – Caixa Popular d’escala i corda ha abaixat este diumenge el teló al trinquet de Guadassuar. Sobre les lloses, les parelles de Puchol II i Tomàs II (Ajuntament de Vinalesa) i De la Vega i Jesús (Ajuntament d’Almussafes). La victòria ha sigut per als primers per un tanteig final de 60-35 a un escenari ben ambientat i ple de gom a gom.\nAbans de començar la partida s’ha dut a terme l’acte per a homenatjar la figura de l’expilotari Jaime Ferrer ‘Perele’. Ell ha sigut l’encarregat de deixar al centre del trinquet el trofeu creat per a la competició. L’exjugador de Carlet no ha pogut evitar emocionar-se en rebre l’ovació del públic que en peu ha volgut reconéixer amb aplaudiments la seua trajectòria com a professional. A més, de les mans dels finalistes de la partida ha rebut una samarreta oficial de la competició amb el seu nom com a record d’un autèntic dia de festa.\nFinalitzat l’homenatge, s’ha deixat sobre les lloses únicament als quatre finalistes, feridors, homes bons i càmeres. Tot preparat per donar inici a la gran final que resoldria la present edició i proclamaria a nous campions. I amb l’objectiu de ser ells els guanyadors, Puchol II i Tomàs II han començat pegant en la gran batalla. Des del rest han inaugurat el marcador de manera contundent. Poc després han sigut els rivals els següents en sumar el joc al lluminós.\nA partir d’eixe moment, la parella que ha vestit de roig no ha donat treva als seus oponents. L’equip de Vinalesa ha començat a carregar de valent a un nivell que ha aconseguit anul·lar a un equip de grans pilotaris com el que tenien a l’altra banda de la corda. Puchol II ha exercit de líder, manant feina al company i calmant els nervis quan era necessari. Tan bona ha sigut l’actuació de la parella roja que han aconseguit obrir una gran escletxa a l’electrònic posant-se 45-20.\nEls rivals, lluny d’enfonsar-se, han començat a arriscar i la pilota els ha oferit un somriure, fet que els ha permés acostar-se en el marcador i posar-se a únicament dos jocs (45-35). Però eixe gran avantatge inicial de Vinalesa ha sigut letal per als blaus, que ja no han pogut sumar més i han vist com Puchol II ha aconseguit la seua cinquena Copa i el mitger de Xaló la primera en la seua tercera final. La superioritat i el bon ritme inicial de la parella representant de la localitat de l’Horta Nord ha sigut determinant.\nEls primers a rebre els seus trofeus han sigut els feridors de la partida. El president de la Federació de Pilota Valenciana, José Daniel Sanjuan, ha sigut l’encarregat de fer l’entrega a Oltra, feridor de l’equip subcampió, mentre que el president de la Fundació per la Pilota Valenciana, Josep Maria Soriano, ha entregat el seu a Miguelin. També han sigut els presidents de les dues entitats que gestionen el món professional i amateur de la pilota valenciana els encarregats de lliurar els trofeus a Jesús i De la Vega com a subcampions.\nInstants després s’ha donat pas als guanyadors de la jornada i de la competició. La secretària autonòmica de Cultura i Esports, Raquel Tamarit, ha entregat a Tomàs II la reproducció del trofeu oficial, mentre que el director de Responsabilitat Social de Caixa Popular, Paco Alòs, ha sigut l’encarregat d’entregar-lo a Puchol II, amb la presència del Director General d’Esports de la Generalitat Valenciana, Josep Miquel Moya. La clausura de l’acte de lliurament ha estat a càrrec del president de les Corts Valencianes. Enric Morera ha lliurat el gran trofeu als dos campions, una nova creació que enguany l’escaleter de Vinalesa es quedarà en propietat per haver guanyat la competició cinc anys alterns.\nPosted in NoticiesTagged Copa Caixa Popular - Trofeu Diputació de València, de la vega, Escala i Corda, Jesús, Puchol II, Tomàs II\nCOMPTE ENRERE PER A CONÉIXER ALS CAMPIONS DE LA COPA D’ESCALA I CORDA\nPosted on noviembre 9, 2019 by Mari Carmen Montes Benlloch\nResten menys de 24 hores per a posar cara i nom als campions de la XII Copa Diputació de València – Caixa Popular d’escala i corda. Dos parelles de grans figures es presenten com a candidats en la cita d’este diumenge (11.30 hores) al trinquet de Guadassuar. L’equip de Vinalesa amb Puchol II i Tomàs II vestirà de roig per a mesurar forces amb el d’Almussafes amb De la Vega i Jesús.\nEs podria dir de les esmentades parelles que pràcticament van brodar la fase prèvia de la competició. Ambdues formacions dins del grup B de la Copa poden presumir d’haver protagonitzat grans vesprades de pilota valenciana sobre les lloses dels diferents trinquets on han hagut de jugar. Pel fet d’haver format part del mateix grup de competició, tenim precedents d’enfrontaments entre ells per a tractar d’esbrinar per on aniran els tirs en la partida que resoldrà el títol.\nEl primer xoc directe que van disputar va ser al trinquet Pelayo de València el dia 28 de setembre. Allí van bregar durant dos hores i vint minuts. Un autèntic recital de pilota al cor de la ciutat. La victòria va ser per a De la Vega i Jesús per un ajustat 60-55. Una partida a la qual la forma física va ser fonamental per a poder aguantar l’exhibició de tècnica per part dels quatre pilotaris, que aconseguien passar amb gran mestria la pilota una vegada i una altra per dalt corda.\nEs tornaren a citar al mateix escenari el dia 22 d’octubre, en l’última jornada de la lligueta que, a més, serviria per a determinar quin dels dos equips passaria a semifinals com a líder del grup. En eixa ocasió van ser Puchol II i Tomàs els vencedors per un resultat més contundent, 60-35. La forta i precisa pegada va ajudar als vencedors a guanyar i quedar primers de grup. Tot i això, una vegada més la parella representant d’Almussafes va lluitar des del principi fins al final, tractant d’anul·lar la tònica dels rivals que no els deixaven entrar en joc.\nJa en semifinals, Puchol II i Tomàs II van eliminar a Pere Roc II i Santi per un tanteig de 60-35. L’equip de De la Vega va deixar enrere al de Marc i Javi per 60-50. I ja classificats per a la partida definitiva, la de demà seria una victòria molt important per als quatre.\nEn el cas de l’escaleter de Vinalesa, Puchol II continuaria batent rècords i sumaria la seua cinquena Copa, fet que li permetria rebre en propietat el nou trofeu que enguany s’ha creat per a la competició. Un trofeu que es pot aconseguir en guanyar la Copa durant tres anys consecutius o cinc alterns. Pel que fa al seu company Tomàs II, la de demà serà la seua tercera final en esta competició, i podria fer realitat la dita de ‘la tercera és la bona’.\nSi ens fixem en els contrincants, De la Vega tampoc sap el que significa ser campió de Copa i per a ell suposaria arredonir un any magnífic en què s’ha proclamat campió de la Lliga Bankia i campió del Trofeu Diputació de València de frontó. La seua joventut va acompanyada de títols. I mirem al seu mitger, Jesús. El pilotari de Silla travessa un esplèndid moment de forma i de joc. Ha sigut el company perfecte per a saber templar els nervis i marcar el ritme de joc. L’experiència de Jesús ha sigut un extra per a l’equip d’Almussafes i ara podria rebre la seua recompensa amb la que suposaria la seua tercera Copa després d’haver-la guanyat en la primera edició junt amb Álvaro i Herrera (2008) i també l’any 2016 amb Pere Roc II.\nA partir de les 10.00 hores s’obriran les portes d’accés al trinquet on es viurà una jornada d’autèntica festa i les cent primeres persones a arribar obtindran un obsequi. Serà a les 11.30 hores quan, als prolegòmens de la partida, s’inicie l’homenatge a un expilotari, encarregat a més de dipositar el trofeu dels campions. La partida es podrà seguir en directe a través de la televisió autonòmica, À Punt.\nPosted on noviembre 3, 2019 noviembre 3, 2019 by Mari Carmen Montes Benlloch\nL’equip d’Oliva ha igualat a 10 el xoc i semblava que començava la partida de nou. Però amb els rojos al rest, Brisca ha protagonitzat l’esglai del matí. Després de l’encontre ha comentat als mitjans que ha patit una xicoteta luxació del muscle, que poc després ha tornat al lloc. El mitger de la Safor ha continuat l’encontre i amb l’ajuda del seu company han aconseguit pujar el val per cap al marcador i a punt han estat de posar-se 15-10. Una situació que, en cas d’haver-se materialitzat, podria haver suposat un punt d’inflexió molt favorable per al conjunt d’Oliva. Però no han pogut aprofitar eixe avantatge i sí que ho han fet els adversaris per a tornar a entrar en partida i volar cap a la victòria.\nDesprés ha sigut el torn per als grans campions. L’alcalde del Genovés, Pere Revert i el regidor d’Esports de l’Ajuntament d’Ontinyent, Óscar Borrell, han sigut els encarregats d’entregar la reproducció del trofeu dels campions. A continuació ha arribat el moment estel·lar del diumenge amb el lliurament del nou trofeu creat enguany per a esta històrica competició. El director del Departament de Responsabilitat Social de Caixa Popular, Paco Alòs, ha sigut l’encarregat de dur a terme l’entrega.\nPosted in NoticiesTagged brisca, Copa Caixa Popular - Trofeu Diputació de València, Pablo, raspall, Tonet IV, Vercher\nPosted in NoticiesTagged Copa Caixa Popular - Trofeu Diputació de València, raspall


Protecció Civil ha emès una prealerta per risc de forts vents — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Protecció Civil ha emès una prealerta per risc de forts vents\nProtecció Civil ha emès una prealerta per risc de forts vents\nEl fort vent podria afectar durant aquest dimarts la meitat oest dels Pirineus i Prepirineus\nProtecció Civil de la Generalitat (DGPC) ha emès una Prealerta del Pla de Protecció Civil de Catalunya PROCICAT per un nou episodi de forts vents a partir de la propera matinada de dimarts i que a primera hora del matí podrien afectar de ple la mobilitat a l’entorn de l’àrea metropolitana de Barcelona.\nSegons el Servei Meteorològic de Catalunya SMC el vent bufarà de component oest i nord i podria superar, tot i que amb baixa probabilitat, els 90 km/h a diferents zones de Catalunya. Les ventades començaran a guanyar intensitat a partir d'aquesta matinada i es deixaran notar, sobretot, al litoral i prelitoral sud. A primera hora del matí les ventades es podrien estendre a qualsevol punt de la meitat sud de Catalunya i del prelitoral i litoral de Barcelona. En aquest sentit, Protecció Civil de la Generalitat demana extremar les precaucions, ja que les ventades coincidiran amb un dels moments dels dies laborables on la mobilitat a l’entorn de l’àrea metropolitana és més intensa i podrien provocar incidències i també en l'activitat exterior.\nA mida que avanci el dia, les ventades s’aniran retirant al sud de Catalunya i s’espera, també, l’entrada de fort vent que podria afectar la meitat oest dels Pirineus i Prepirineus. A partir del vespre, la previsió indica que les ventades afectaran, en general, la meitat nord de Catalunya.\nEs demana tenir precaució en la conducció i en les activitats a l’exterior en les hores i llocs on bufi amb força sobretot a les cotes mitges i elevades, tant a les zones urbanes com a muntanya i medi natural en general.


La Regidoria de Seguretat i Protecció Civil ha aportat 5.000 euros a l’Agrupació Contra Incendis Forestals d’Alcoi (ACIF) • Aquesta ajuda complementa l’acord anual que signa l’Ajuntament amb ACIF per la cobertura de vigilància, prevenció i extinció d’incendis al nostre entorn natural, per valor de 7.000 euros anuals\nAdquisició d’un vehicle tot terreny per a tasques d’extinció i vigilància que realitza l’entitat. ACIF, Agrupació Contra Incendis Forestals d’Alcoi ha rebut l’aportació per part de l’Ajuntament de 5.000 euros, aproximadament la meitat del cost del vehicle.\nEl tot terreny de segona mà ha estat reparat, adaptat i retolat per ACIF per començar a prestar servei de forma imminent, especialment durant la campanya d’estiu.\nL’alcalde Toni Francés i el regidor de Seguretat Natxo Gómez han visitat la seu d’ACIF, on ja es troba el vehicle. El regidor de Seguretat Ciutadana i Protecció Civil Natxo Gómez explica que “és un orgull comptar amb els serveis d’un grup humà com ACIF” i anyadeix “contribuint per a que compten amb els recursos possibles per a portar a terme el seu treball”.


El motiu real pel qual Isabel Pantoja i Kiko Rivera no van vendre Cantora\nKiko Rivera ha assegurat que farà tot el possible per a vendre Cantora | Gtres\nKiko Rivera ha assegurat que farà tot el possible per a vendre Cantora\nper Tamara Rodríguez 08/11/2020 08:56h\nFa uns dies, Kiko Rivera concedia una polèmica entrevista en la qual atacava durament a la seva mare acusant-la d'haver-lo enganyat amb l'herència del seu pare, Paquirri. El conegut DJ se sincerava amb Mila Ximénez i explicava que la seva mare l'havia fet firmar un document en el qual li cedia Cantora.\nSense cap mena de dubte, Cantora ha suposat un refugi per a la 'tonadillera' des que va iniciar la seva relació amb el conegut torer. Tant és així que la cantant lluitava amb totes les seves forces per quedar-se a la finca.\nDesprés de quinze anys de lluita, la cantant aconseguia anar a viure a la finca. Entre les parets de Cantora, Isabel Pantoja va viure els conflictes amb la seva filla, Isa Pantoja, i fins i tot els pitjors dies del cas Malaya, pel qual ha hagut de complir alguns anys a la presó.\nSense cap mena de dubte, Cantora ha estat testimoni dels millors i els pitjors dies de l'artista, és per aquest motiu que ja ha manifestat en diverses ocasions que «mai vendré Cantora».\nL'única vegada que Isabel Pantoja es va plantejar vendre la finca\nL'única ocasió en la qual Isabel Pantoja es va plantejar vendre Cantora va ser el 2017, quan la finca era embargada per Hisenda a causa de les irregularitats de la renda de, com a mínim, tres exercicis.\nL'Agència Tributària va acceptar Cantora com a garantia i es va taxar per a subhasta en poc més de quatre milions d'euros. Sense cap mena de dubte, ha estat un moment molt difícil per a la intèrpret de 'Marinero de luces', la qual veia com la casa en la qual havia criat als seus fills anava a ser venuda per a acabar amb el seu deute amb Hisenda.\nNo obstant això, no seria venuda a qualsevol preu. Segons la revista 'Diez Minutos', en aquella època l'artista demanava ni més ni menys que set milions d'euros per la finca, una xifra que, sense cap mena de dubte espantava els possibles compradors.\nAra, la possible venda de Cantora torna a sonar amb força després que Kiko Rivera tragués a la llum la veritat sobre l'herència de Paquirri. El mateix DJ assegurava que «no vaig a Cantora pel bé de la meva salut i pel bé de les meves filles», i fins i tot arribava a assegurar que la venda de Cantora podria ser la solució de tots els seus problemes.\nTot i l'opinió del seu fill, Isabel Pantoja es nega en rotund a vendre la finca, encara que hi va haver un temps en el qual quasi la ven per tal de tancar els seus deutes econòmics amb Hisenda i refer la seva vida a Madrid.\nDe moment, Isabel Pantoja posseeix el 51% de la finca, mentre que el DJ es queda amb el 49% restant. Tot i la negativa de la seva mare a vendre Cantora, Kiko Rivera ja ha advertit que «lluitaré fins al final, tombant a qui faci falta tombar. Si ells no van saber respectar la seva voluntat, si encara està en les meves mans, et juro per Déu que jo ho faré».\nEl conegut autor de 'Quítate el top' ja ha manifestat la seva intenció de vendre la finca ni més ni menys que per 4,4 milions d'euros, una xifra bastant més inferior als set milions d'euros que demanava la seva mare l'any 2017.\nSurt a la llum la professió amagada del marit de la mediàtica María Patiño\nRevelen un altre secret amagat de la Zarzuela que fa tremolar tota la Família Reial


14 agost, 2018 La xenofòbia ens cau a prop. Ens cal memòria\nEscrit per: Joan Rubal. Regidor per ACORD a l’Ajuntament de Llavaneres M’arriba pel grup de Whatsapp de cosins una d’aquestes notícies sobre una nova regulació a Holanda. Que si seran més exigents amb els immigrants, que deixaran de donar subsidis especials a musulmans o que els\n13 juliol, 2018 L’Alcalde decideix unilateralment retirar les competències de govern a Joan Rubal, regidor d’ACORD per Llavaneres\nSant Andreu de Llavaneres, 13 de juliol de 2018 La resta de membres del grup municipal, en resposta a aquesta decisió autoritària i en solidaritat amb el seu company, abandonen el govern municipal i passen a l’oposició L’Alcalde de Sant Andreu de Llavaneres, Nani Mora (ERC), ha decidi\nAdmin 0 Comentaris Noticies\n21 març, 2018 Ja tenim aquí la nova Revista d’ACORD!!\nEn el transcurs d’aquesta setmana anirà arribant a totes les cases la versió en paper del primer número de la nova Revista d’ACORD per Llavaneres amb tota l’actualitat dels nostres regidors de govern. Aquí us deixem la versió digital. Revista N1 ACORD per Llav\nTito Casado 0 Comentaris Comunicació Cultura Emili Minguell Esports Joan Rubal Josep Ruiz Participació polítics programa electoral Regidors Tito Casado Transparència Urbanisme\n29 gener, 2017 La política a l’abast de la gent\nTrobada amb els regidors 29/gener/2017 Un dels objectius d’ACORD sempre ha estat l’empoderament de la ciutadania. La nostra senya d’identitat sempre hem volgut que fos l’estar a prop de la gent. A ells, al conjunt de veïns, els hi devem l’honor d’es\n14 gener, 2017 Trobada amb els regidors, diumenge 29/01/2017 a ca l’Alfaro\nACORD torna a convocar tots els llavanerencs. Cada quatre anys tots els partits omplen carrers amb cartells, pancartes i convocatòries. Mítings, concerts, botifarrades,… es concentren en aquelles dues setmanes de “bogeria”. Molts poden pensar que els partits obliden\n7 gener, 2017 Cavalcada i poble\nAny rere any hi ha un grup de persones que dediquen de manera altruista una part important del seu temps a treballar per a que a Llavaneres gaudim d’una cavalcada espectacular. La desfilada de les carrosses dura unes hores del dia abans de Reis però la feina que no podem veure h\n28 desembre, 2015 Assemblea i sistema democràtic\nAhir es va cel·lebrar a Sabadell una assemblea, la de la CUP, que ha generat molta expectació i ara controvèrsia. Després del resultat l’hem sentit molt criticada segurament per tots aquells als que el resultat no satisfà o que estan interessats en el descrèdit de tots aquells q\n24 desembre, 2015 Nadal: Cooperació i consciència\nTemps de Nadal per estimar i compartir. Seguim les iniciatives locals de caràcter solidari com la que s’està organitzant a Llavaneres per donar suport als refugiats que segueixen omplint camps i fronteres a l’est d’europa. Ara lluny del mitjans de comunicació refugia\nAcord per Llavaneres 0 Comentaris Participació solidaritat\n13 octubre, 2015 ACORD sempre amb el Dret a decidir\nACORD per Llavaneres ens mantenim en la defensa del respecte a la democràcia i als seus valors. Seguirem defensant el dret de les persones a exercir el seu dret a vot. Aquest dimarts 13 d’octubre a 2/4 de vuit del vespre davant de l’ajuntament, us esperem a la concentració\nPàgina següent »Pàgina següent »


Estrelles de colors.: Taller: mini àlbum amb capseta.\nPublicado por Jéssica Yagüe en 17:46\nRaquel Reyes 14 de mayo de 2014, 10:24\nOoooh mooooooltes gràcies per les teves paraules Jèssica !!! Crec que m'he posat vermella i toooot !!! Me n'alegro mooolt que gaudisis del taller, a mí em va encantar trobar-te de sorpresa com alumna !!!! Si que va ser un matí molt divertit !!!\nPetonets i ja vull veure que faras amb el mini !!!\nJéssica Yagüe 14 de mayo de 2014, 12:22\nGràcies a tu Raquel!, ja t'ensenyaré el resultat final, serà un regal d'aniversari, però encara falta ben bé un mes jeje. Un petó enorme!!


41º 56,513'N ; 2º 18,974'E\nL'església es va edificar a principis del segle XI, substituint a una anterior, que trobem documentada per primer cop l'any 967.\nAquest temple es va edificar amb planta de creu llatina, amb una sola nau acabada en un creuer amb tres absis semicirculars. Els absis laterals tenien els altars dedicats a sant Miquel i a sant Joan Evangelista.\nEn el segle XII es van començar les reformes, obrint una nova porta en el mur sud. Un segle més tard es va afegir un atri a la portalada del mur oest. En el segle XVII es va aprofitar aquest atri per per allargar la nau. Per sort es va desmuntar la portalada i es va instal·lar en la nova façana. En aquest segle també es van afegir dues capelles laterals i es van suprimir els absis laterals. Ja en el segle XVIII es van continuar les modificacions, construint un nou pis sobre la volta del temple i refent la façana oest.\nTres finestres de doble esqueixada il·luminen l'absis, que està decorat externament amb lesenes i arcs cecs.\nSorprèn que la finestra central estigui enmig d'una lesena. Es creu que va ser un error dels constructors i no pas que la finestra s'obrís posteriorment.\nL'interior del temple està cobert amb una volta de canó.\nDurant la segona meitat del segle XX es va restaurar tot el temple, per intentar retornar-li l'aspecte romànic original. Malgrat les nombroses reformes encara es poden veure alguns elements romànics com portes i finestres cegades.\nOriginàriament va ser construïda durant la segona meitat del segle XII. Està formada per un arc de mig punt adovellat amb quatre arquivoltes. Aquestes estan decorades amb boles, motius de corda i vegetals.\nDurant la reconstrucció de 1960 els capitells van ser col·locats de manera errònia. Els exteriors estaven originàriament en la part interior i a la inversa. D'aquesta manera podem veure en la part interior dos capitells de tipus vegetal, mentre que en els exteriors trobem representades una àliga i una sirena de doble cua.\nEn el Museu Episcopal de Vic es conserven uns fragments de pintures murals d'estil gòtic incipient, que representen un fragment d'un Calvari. Estan datades a finals de segle XIII.


#GTDenMarxa Transformar. Definir i preparar l'acció | David Torné\n#GTDenMarxa Transformar. Càpsula 2. Definir i preparar l’acció\nPublicat perDavid Torné\t 21/05/2017 08/07/2017 Deixa un comentari a #GTDenMarxa Transformar. Càpsula 2. Definir i preparar l’acció\nTransformar és quelcom més que processar, és dedicar atenció i temps en exclusiva per convertir qualsevol element de la safata d’entrada en activitat que puguem realitzar.\nNo és tracta només de redactar l’acció i etiquetar-la amb context, energia i temps. És tot un procés per crear una acció o seqüència d’accions preparades per executar sense cap reflexió ni dilació prèvia.\nTransformar és convertir un element de la safata d'entrada en una acció realitzable Click To Tweet\nQualsevol acció a les llistes és debat entre l’execució i la procrastinació. Amb les pautes donades a continuació l’allunyarem de la procrastinació deixant-la el més apunt possible per la seva resolució.\nProcessar qualsevol element de la safata d’entrada per dipositar-lo en una llista amb un redactat descriptiu no convida per si mateix a la seva resolució. Una redacció exhaustiva i clara, deixant el que, quan, com i fins i tot el perquè la fa molt més atractiva:\nRealitzar la revisió mensual del meus projectes\nRealitzar la revisió dels meus projectes personals aplicant la llista de control per\nla revisió mensual | Dissabte a les 18:30\nJugant amb el comportament humà\nEns esmerem en la redacció per tal de millorar l’atractiu de l’acció dins de la llista on s’acabi ubicant. Volem que ens vingui de gust realitzar-la o com a mínim que no convidi a ser demorada.\nUna redacció completa que no doni peu a pensar que has de fer facilita el pas que hi ha entre la seva elecció i la seva execució. Si el redactat convida a pensar, la possibilitat de demorar-ho creix.\nEl mateix passa amb el nom del projecte. Concreció i temps verbal adient. El redactarem com si ja l’haguéssim realitzat:\nHe realitzat La revisió mensual del meus projectes\nEl cotxe ha passat la revisió dels 10.000 km\nTreballa només en accions. Són concretes i descriuen una activitat física concreta que pots començar i acabar d’un sol cop.\nLes tasques són un paquet tancat en el que no saps que et trobaràs. Agrupen diverses activitats en una sola anotació, generant la necessitat de tornar a pensar que has de fer cada cop que tornes a llegir l’anotació afavorint-ne la seva demora i l’aparició d’elements inacabats en les teves llistes.\nTreballa només amb accions i projectes GTD. És un projecte? Doncs desgrana’l en accions bàsiques.\nHe realitzat la revisió mensual dels meus projectes personals:\nArxivar/eliminar el material de suport en digital dels meus projectes\nArxivar/eliminar el material de suport en paper dels meus projectes\nTancar les carpetes de projectes finalitzats en les app Evernote i Facilethings\nRedactar fites quantificables i assolibles en el proper mes que estiguin relacionades\namb els meus objectius.\nRedactar una acció a realitzar per cadascuna de les fites\nEnviar a la safata d'entrada de Facilethings les accions redactades\nNo definim l’activitat en accions i projectes\nPer mi és prioritari entendre i aplicar la pauta de desfer les tasques en accions. Una acció és pot realitzar (començar i acabar) de forma més senzilla que una tasca.\nLa podem ubicar en el moment adient del dia sense sentir el pes del resta projectes, tenint clar on comença i quan s’acaba, la carrega de temps que comporta… No sentim el rebuig que genera la imprecisió de la tasca.\nTenim la tendència aplicar de forma parcial aquesta pauta. No entenem la necessitat d’atomitzar-ho tot en accions i acabem fent-ho només per a els projectes més importants.\nDefineixo només l’activitat necessària per posar en marxa el projecte. Sovint et ve al cap una part de l’activitat que has de realitzar per obtenir un resultat:\nPortar el cotxe al taller\nL’activitat és simple i rutinària. Però implica més del que sembla. Cal que em pari a definir-ho tot en el moment de processar? No. Creo el projecte amb la descripció:\nEl cotxe ha passat la revisió de manteniment,  i defineixo la primera acció a realitzar\nTrucar al meu taller habitual per preguntar a quin dia i a quina hora portar-lo\nper passar la revisió.\n… i passo al següent element de la safata d’entrada a processar. Un cop realitzada enviaré a la safata d’entrada la propera acció a realitzar o si me’n descuido ho faré al dur a terme la revisió diària. El projecte no queda aturat, sense acció.\nEtiquetar les meves accions\nPreparar el filtrat de les accions, sobre tot les de la teva llista de pròximes accions, per ajudar-te a escollir la següent activitat a realitzar quan calgui.\nAssigna per cada acció que surti de la safata d’entrada:\nContext: Una eina, una ubicació o una persona necessària per realitzar l’acció. #ordinador #internet, @jordi, @joan…\nTemps. Quan trigaràs a fer-ho? Assigna mesures de temps predeterminats 5min, 15min, 30min.. 1h\nEnergia. El nivell de capacitat que necessites per resoldre una acció. Alt per les més difícils, baix pels detalls i normals o sense etiqueta per la resta.\nQuan arribem a la capsula destinada a fer parlarem de com utilitzar context i etiquetes per escollir que és el següent que fer.\nDividir en accions, redactar, etiquetar. Ho has d’implantar tot alhora? Si, fes-ho. És un salt qualitatiu. Es tracta de deixar preparada la teva activitat per resoldre-la. Treballa-hi durant 2 setmanes dedicant-hi atenció plena, segur que notes com canvia la teva activitat :)\nAlguna pregunta? Deixa-la als comentaris\nPublicat perDavid Torné 21/05/2017 08/07/2017 Publicat enGTDEtiquetes: #GTDenMarxa\n#GTDenMarxa Càpsula 1. Implantar els hàbits de recopilar i processar\n#GTDenMarxa – Càpsula 3. Organitzar-te


27 febrer 2021 04:24\nL'última entrega d'Òscar Aguilera (Palma, 1971) és una proposta que bascula entre moments brillants i d'una intensitat poètica força remarcable i altres instants que desprenen una fredor i una apatia desconcertants. Tal vegada la història d'aquells que «S'han dit que s'estimen, amb la legitimitat que dóna / un espai i unes coordenades de presència-temps» "així comença el llibre: dos versos rotunds i explícits", s'hauria de comptar amb la veu d'una primera persona que sigui capaç de transmetre més força, més passió, més compromís amb el discurs.\nPareix que El nexe (Lleonard Muntaner, 2007) posa l'èmfasi en la recerca d'un estil que a vegades va per sobre de la història, que fins i tot dificulta al lector la recepció d'aquesta història dividida en set capítols, els set poemes, llargs, narratius, a estones un xic hermètics però en altres ocasions clars, directes, dotats d'unes imatges impactants i refulgents talment un llampec esqueixant la fosca, que configuren el llibre. A més d'aquesta declaració d'amor van passant pels versos diverses emocions i sentiments, estats d'ànim, àdhuc pulsions: «perquè està la carn enervada pel misteri que es remena / com presa mal ferida». Aguilera també es rebel·la "o almenys se'n queixa" contra algunes regles del joc d'aquesta nostra societat actual («Qui pogués escanyar els comptes corrents!»), i elegeix el llenguatge, la bellesa de les paraules, per ser infidel a la seva estimada: tota una declaració de principis. La convivència, la sensació de solitud, el desig, «la idea de ser pares», en definitiva la vida, van deixant el seu rastre inesborrable al bell mig d'aquests poemes bastits amb els adobs i els fonaments de l'experiència convertida en homenatge, de la vida immortalitzada per mitjà de la paraula. Cal suposar que el nexe, allò que ara fa percebre la vida amb uns altres ulls i uns batecs més envigorits, és el sentiment que domina el llibre de principi a fi. El sentiment però també la sensació de plenitud a l'hora de viure i escriure. I destacar que el tema s'enfoca des d'una perspectiva encertada, defugint els tòpics i les ingenuïtats de molts poetes enamoradissos.


BCNudge: Els 6 principis de persuasió de Cialdini\nUn dels meus autors preferits és en Robert Cialdini, psicòleg americà especialitzat en l'estudi de la ciència de la persuasió.\nDes de fa un temps el trobo citat a quasi tots els llibres que llegeixo, un d'ells "Errornomics. Why we make mistakes and what we can do to avoid them" de Joseph T. Hallinan, gran llibre! o el genial "Blink. The power of thinking without thinking" de Malcolm Gladwell.\nI és que està demostrat, encara que ho neguem, que el 90% de les compres que fem estan subjectes d'alguna manera a algun tipus d'influència social.\nLes investigacions de Cialdini i d'altres psicòlegs socials poden ser força útils als responsables de comunitats online.\nÉs important saber quines lleis o biaixos regeixen el comportament dels usuaris en aquest medi i provar coses sempre mesurant (analítica web) els resultats orientats als objectius que tenim marcats.\nCialdini va identificar 6 principis de Persuasió. Els poso aquí sota amb una breu descripció.\nReciprocitat: La gent té tendència a retornar un favor. Exemple: Etiòpia va ajudar a Mèxic durant el terratrèmol de 1985 perquè Mèxic havia ajudat a Etiòpia durant la seva lluita per la independència 50 anys abans.\nCompromís i coherència: La gent tendeix a ser consistent amb un compromís si ho ha confirmat per escrit. Exemple: Les convocatòries on el convidat ha de confirmar la seva assistència tenen més percentatge d'èxit. Lligat a la dissonància cognitiva.\nProva social: La gent tendeix a fer el que fa l'altra gent. Es busca conformitat. Exemple: Algunes sèries de televisió usen "riures enllaunats", això fa que la percepció que es té de la sèrie sigui més divertida.\nAutoritat: La gent tendeix a respectar l'autoritat social o jeràrquica. Trobem múltiples exemples en actes de guerra.\nAgradositat: La gent tendeix a creure o a ser influenciada per la gent que agrada d'alguna manera. Exemple: Molts anuncis usen famosos o gent atractiva per captar l'atenció dels seus productes.\nEscassetat: La gent tendeix a desitjar alguna cosa quan és única o limitada. Exemple: Els anunciants de vegades usen l'estratègia de dir que només queden "últimes unitats" d'un producte.\nPublicado por Carles Roca-Font en 11:45\nEtiquetes: behaviour, idees, recomano


ManacorA només vint-i-cinc anys, Roger Pistola Mascaró (Manacor, 1989) és un dels pocs músics de la seva generació que pot presumir de fer pràcticament dues dècades que està lligat en cos i ànima a la música. Establert a Barcelona des de fa uns anys, la dissolució de la seva banda, See, marca un punt d’inflexió a la seva carrera després d’haver enregistrat dos treballs tan ben acollits per la crítica especialitzada: Early Morning Sun (2010) i Opposite Poles (2012). “Segons la meva opinió -afirma el músic manacorí-, el grup s’hauria d’haver acabat quan se n’anaren dos dels membres fundadors. Durant el darrer any, tenia la sensació d’estar dins un grup de versions de See: només érem la meitat dels membres originals i ja no era el mateix”. Així, Pistola comença el vol en solitari sense abandonar les arrels musicals: “No hi ha tanta diferència entre See i les noves cançons. És la mateixa llavor que les peces de See abans d’estar arranjades: jo mateix, tocant la guitarra acústica. La diferència, però, la marca la producció minimalista i austera: el disc no està gaire adornat. No he deixat de ser qui era. No m’he reinventat, continuu sent jo mateix”.


Endogàmia Virtual: Holly One ha mort\nHolly One ha mort\nJo... és que no tinc paraules. Amics, l'únic, el mític, l'irrepetible, el gran Holly One ha mort. Una aturada cardiorespiratòria se'ns ha emportat un actor que ens ha fet somiar, riure i... i riure encara més. La notícia la podreu trobar en el blog de l'important Festival de Cinema Eròtic de l'Hospitalet. El becari pajillero del El Mundo glossa la seva figura deixant traslluir certa admiració. Fins i tot recull la notícia un diari tan poc sospitós d'interessos econòmics en el món del porno com La Vanguardia.\nAmb unes companyes de feina.\nEn Holly era un home vital i juerguista, amic dels seus amics, seductor domjoanesc i treballador incansable de variats registres (el recordo perfectament com a relacions públiques de la discoteca Fibra Òptica fa ara uns quinze anys). Ara bé, els seus quinze minuts de glòria els va tenir al costat d'en Pepe Navarro i La Veneno. L'Irra sempre recorda entre llàgrimes quan, en una de les moltes nits delirants que ens regalà en Pepito, en Holly es va posar a ballar entre les cames de La Veneno -penseu que feia 1,20- d'una forma tan sensual que la Veneno es va calentar fins a tal punt que la càmera, de sobte, va haver d'enfocar abruptament cap al decorat. El pla es mantingué fixe durant uns llargs segons. Un cop torna a enfocar als protagonistes de l'anècdota, aquests ja estan asseguts i la Veneno, sofocada, s'exclama: "Uf, Pepe, es que con estos enanos... Bueno, es que se mueven de una forma que ni ti cuento...". Bonic de veritat, oi que sí?\nLa seva popularitat era tal que fins i tot en Jordi Costa li va fer una entrevista pel Mundo Brutto. Amics: aquest ésser ens demostra fins a quin punt un no s'ha de desesperar malgrat es tingui un físic políticament incorrecte. Penseu-hi: ha follat molt més que nosaltres (junts) i amb unes ties que no tindrem ni pagant. I a ell, a sobre, el pagaven. Bé, ara que hi penso, potser sí que n'hi ha com per desesperar-se una mica... Però sigui com sigui, sense dubte, és un exemple a seguir.\nUn detall m'entristeix: la indústria del porno només va saber-li reconéixer la seva aportació amb una nominació a la Ninfa d'Or. Ell feia anys que somiava guanyar-la. I ara ja només podrà obtenir-la al cel dels enanitus.\nHolly One, recollint una Ninfa d'Or\nde mans de Sant Pere Dwarf.\nEndogàmia Virtual: grazie mile, Holly One!\nMedio hombre, doble corazón, triple polla... Nos deja un maestro en el arte de la seducción. Descanse en paz -en el pequeño cielo de los enanitos-, inolvidable Holly One.\nRes del que voldria saber sobre Endogamia Virtual\nNoves oportunitats per a l'estupidesa\nLa immortal lluita de sexes\nLa mare que va parir les cèl·lules\nLa poesia, a debat\nSer pares, avui\nComo los más grandes...\nBanca i joventut\nWaiting the GEOS\nCatalans universals, una selecció\nCivilització (i una mica de barbàrie també)\nSemblances remarcables III\nMamá...me he vuelto a ensuciar los pantalones...\n"¿Què vols ser de gran?"\nPedagogía aplicada: una propuesta\nL'escola de la vida


Els agents a Catalunya: entre el cansament, la incertesa i l'obligació - Diari de Girona\nsagrario ortega i laura camacho (efe) 20.10.2017 | 15:44\nCap dels més de 10.000 agents de la Policia i la Guàrdia Civil desplaçats a Catalunya posa en dubte la necessitat de la seva presència davant la "complicada" situació, però molts reconeixen el cansament després d'un mes fora de casa, sense data de tornada i sense que se'ls hagi permès veure les seves famílies uns dies.\n"Hem complert amb escreix, sobretot l'1-O amb una feina molt complicada i molt delicada, però no era molt demanar que ens haguessin deixat anar a casa tres o quatre dies, un passadís temporal factible i que no afectaria la logística", resumeix a Efe un policia de les UIP allotjat des de fa just avui un mes al vaixell Rapsodia, un dels dos atracats a Barcelona amb policies i guàrdies civils a bord.\nMés lluny, un agent de l'Institut Armat comenta a Efe des de la província de Lleida el cansament dels agents després de 25 dies o fins i tot un mes i mig ja fora de casa en la majoria dels casos "sense fer res", si bé no comparteix algunes de les crítiques que s'han fer contra les condicions de la seva estada.\n"Estem cobrant més que si estiguéssim a l'Afganistan i allà s'hi va per sis mesos", diu aquest agent, una opinió que contrasta amb la d'un altre company de cos, allotjat en un camarot compartit al vaixell Piolín des de fa 25 dies i qui no es mostra gaire satisfet amb les condicions econòmiques, ja que, segons ell, els van avançar uns diners i ja no n'han rebut més.\nI el pitjor -en això coincideixen tots els agents consultats per Efe- és la incertesa de no saber quan tornaran a base. A més, lamenten que hagin d'assabentar-se pels mitjans de comunicació de les pròrrogues de la seva missió i que els seus comandaments es limitin a posar-los els serveis fins a una data determinada sense concretar si més enllà continuaran o no.\nEls més afectats per aquesta situació són els membres de les unitats d'intervenció dels dos cossos -UIP i UPR de la Policia i GRS, GAR i USECIC de la Guàrdia Civil-, la funció dels quals ara es limita a la protecció d'edificis oficials com la Delegació del Govern o les pròpies casernes i comissaries, una custòdia que no necessita tants agents.\nTambé estan d'acord que un descans de pocs dies hagués estat suficient per als efectius desplegats per "agafar aire", "veure a la seva gent", "canviar d'escenari" i "rebre afecte" de les seves famílies, cosa que podria alleugerir les tensions i l'estrès que està apareicent ja, especialment als vaixells, on s'hi afegeix a més l'espai reduït que inevitablement aboca a fregaments.\n"Qui pren la decisió de fer un relleu? No és fàcil enviar el teu desplegament a casa seva sense saber què passarà", admet un dels guàrdies civils consultats, ja que ningú sap quan "es pot liar" als carrers i cap comandament voldria en aquest moment tan delicat no disposar d'efectius suficients.\nDe tota manera, no creuen que permisos puntuals, breus i escalonats haguessin afectat a aquest possible escenari d'aldarulls, però reconeixen que ja pot ser tarda per a aquests "passadissos de tres o quatre dies" de tornada a les seves cases davant l'aplicació ja anunciada pel Govern de l'article 155 de la Constitució.\nSí podria alleujar-los una mica la visita de les seves famílies, però, segons subratllen, moltes viuen a distàncies de fins a 1.000 quilòmetres en alguns casos i a més fixar una data per al viatge és complicat atès que els serveis es determinen amb poc temps d'antelació.\nEncara que les condicions de l'estada no són les mateixes en els vaixells, als hotels o en les casernes de l'Exèrcit, el cansament acumulat sí és el mateix per a tots.\nMenjar dolent a base de pasta, alguns peixos ja "gairebé passats", preus de creuer, camarots d'un per dos on no hi ha espai ni per guardar la roba i un tracte no gaire amable de la tripulació són algunes de les queixes que els agents transmeten a Efe, abans d'advertir que la prolongació en aquest estat -van arribar a Catalunya per a 15 dies- "pot passar factura".\nUna altra circumstància que ressalten policies i guàrdies allotjats en els vaixells és que no són allotjaments per a estades tan prolongats i estan pensats per a trajectes de quatre o cinc dies i pel mar.\nUn problema que no tenen els agents reubicats en hotels i en casernes. Però en aquest últim cas, és l'ambient hostil amb el qual són rebuts en petites poblacions, allunyades de nuclis urbans amb més serveis, el que se suma al lògic cansament d'un mes lluny de la família.\nPerò són només queixes normals que, això no obstant, no han fet efecte en el compromís dels membres de les forces i cossos de seguretat de l'Estat amb la feina encomanada en aquest moment especial que viu Espanya, fins al punt que no falten voluntaris a moltes unitats per participar en aquest desplegament.


El cicle Pànic torna amb més actes que mai per celebrar el seu 10è aniversari - Ajuntament de Mont-roig del Camp\n17/09/2019 Ajuntament, Joventut\nUna gimcana fotogràfica nocturna i un ‘scape room’ al Casal Jove K2 seran les 2 principals novetats d’una programació que s’allargarà fins al 23 de novembre\nEl cicle Pànic que organitza el Departament de Joventut de l’Ajuntament de Mont-roig del Camp torna a partir d’aquest dimarts 17 de setembre amb un programa d’actes molt ampli que enguany s’allargarà fins al 23 de novembre. L’objectiu és celebrar que es compleixen 10 anys des de la realització del primer Passatge del Terror, activitat que va donar peu al programa Pànic, un seguit d’activitats relacionades amb el terror, que són de les preferides pels joves del municipi i que any rere any ha anat creixent i millorant.\nLes novetats d’aquesta edició són el Photo Hunter Pànic, una gimcana nocturna on els participants, a través de la càmera dels seus telèfons mòbils, hauran de trobar i fotografiar diferents objectes i situacions maquiavèl·liques repartides per diferents llocs del poble i fer front a diferents ensurts que trobaran durant el seu recorregut. L’altra novetat és un Scape Room familiar a les instal·lacions del Casal Jove K2, que es convertiran en un tenebrós laboratori científic abandonat, on els participants hauran de posar a prova el seu enginy per trobar un elixir per sobreviure a un atac zombie.\nA més de les novetats, al Pànic tornaran les activitats més esperades pels participants, com el famós Passatge del Terror, que l’any 2018 va rebre més de 1.200 visites i on molts joves s’hi impliquen activament, ja sigui en el muntatge però també en la representació dels 3 dies de passatge. Una de les altres activitats més exitoses és el Mont-roig Misteriós, on gràcies a la participació del Grup de Teatre Els Xuts, que aquest any també celebra el seu 20è aniversari, tothom que vulgui pot realitzar un recorregut per diferents espais del Nucli Antic de Mont-roig i deixar-se espantar per les històries que representa el grup de teatre local.\nUna altra de les propostes destacades d’aquesta edició és l’exposició “10 anys de Pànic” una mostra fotogràfica, que s’inaugurarà coincidint amb l’inici de la Festa Major de Sant Miquel i que fa un repàs sobre els 10 anys de les diverses activitats d’aquest cicle de terror a través de la visió de la fotògrafa local Maria Guillén.\nI és que, de fet, la programació del Pànic als Casals de Joves de Mont-roig i de Miami inclou diverses activitats relacionades amb la por com els tallers de cuina terrorífica, el cinema de por, l’adaptació a la realitat del famós joc Cluedo, entre d’altres.\nDescarrega’t el programa sencer en PDF


Testimoni flavià - Viquipèdia, l'enciclopèdia lliure\nEs coneix com a testimoni flavià la menció a Jesús de Natzaret feta per l'historiador jueu Flavius Josephus en el capítol XVIII de la seva obra Antiguitats judaiques, (Ἰουδαϊκὴ ἀρχαιολογία).\nFlavius Josephus va escriure també sobre un parent de Jesús, en el capítol XX.\nEl testimoni flavià, junt amb les referències que en fan Suetoni,Tàcit i Plini el Jove, són les úniques fonts no cristianes sobre la figura de Jesús de Natzaret.\nL'any 120, Suetoni escriu sobre esdeveniments de l'any 51 i diu que l'emperador Claudi va expulsar de roma els jueus perquè, per la influència de "Crist", van arribar a ser causa permanent de desordre.\nTrobem també el testimoni de Plini el Jove que escriu consultant a Trajà, l'any 110 aproximadament, sobre un gran problema socioeconòmic que tenien a causa d'una secta, els Cristians, que un cop per setmana, anaven a pregar i cantaven un himne al seu Déu, Jesús de Natzaret que fou condemnat a mort en temps de Ponç Pilat. La carta deia que es reunien i menjaven carn humana. El problema sòcio-econòmic venia donat perquè ja no compraven animals per sacrificar-los.\nObtingut de «https://ca.wikipedia.org/w/index.php?title=Testimoni_flavià&oldid=24732289»\nLa pàgina va ser modificada per darrera vegada el 31 ago 2020 a les 14:47.


Marboleny Jove i Stukat del Bolet a Bielorrússia\nMarboleny Jove de Les Preses i el grup de joves músics Stukat del Bolet han viatjat aquest 2010 fins a Brest (Bielorrússia) per realitzar un intercanvi cultural amb el grup Krinichka.\nL'expedició va sortir de Les Preses el passat dia de Sant Joan. La ruta els ha portat fins ara per diferents localitats alemanyes, com Heidelberg o Berlín. Des del passat diumenge músics i balladors es troben allotjats a la ciutat de Brest. Durant aquests dies han realitzat diverses actuacions per mostrar la música i la dansa catalana d'arrel tradicional als bielorussos, amb un repertori que combina diverses melodies i danses d'arrel tradicional d'arreu del territori català. Entre el repertori musical destaquen "El cant dels ocells", "La Polca de món" o "Les encantades". Pel que fa a la dansa destaca el programa de balls aranesos, amb el "Ball Pla de Canejan" o el "Tricoté", juntament amb altres danses com el "Ballet de Muntanya", la "Bolangera de Solsona", el "Contrapàs Xinxina" o el "Ball de Cintes" de Les Preses. Les actuacions han acabat sent també participatives, i és que totes s'han acabat amb una "Polca d'Ours" interpretada pels músics i ballada pels dansaires i el públic.\nTambé han tingut la oportunitat de fer diferents tallers de música i dansa tradicional amb el grup Krinichka. Tot un intercanvi que l'any que ve portarà el grup de Brest fins a Les Preses, per participar a l'Ésdansa 2011.\nPer participar a aquest intercanvi cultural l'expedició de Marboleny Jove i Stukat del Bolet, formada per una trentena de persones, va sortir de Les Preses el passat dia de Sant Joan, emprenent un viatge que els ha de portar per cinc països diferents: França, Alemanya, Polònia, Bielorrússia i la República Txeca. Tota una gira que es converteix en una bona oportunitat per donar a conèixer la música i la dansa catalana d'arrel tradicional. L'expedició arribarà a Les Preses el proper dilluns 5 de juliol.\nTots els detalls de la gira, dia a dia, es poden seguir a través de www.marboleny.cat, a l'apartat de "Gires".


Tres homes assalten una casa de Vall-llobrega a punta de ganivet i lliguen l'amo al llit - El Gerió Digital\nDimecres, 4 de setembre de 2013 17:15h\nTres homes han assaltat una casa de Vall-llobrega (Baix Empordà) a punta de ganivet aquesta matinada. Els assaltants han saltat la tanca d'una finca, situada al carrer Montagut del municipi, i han accedit a una caseta de fusta on els propietaris guarden eines.\nDins la caseta hi havia l'home del matrimoni, que passava la nit allà. Amenaçant-lo amb un ganivet, els assaltants li han exigit que els donés tot el que tingués de valor. S'han endut un rellotge d'or i també han regirat l'interior de la caseta buscant altres objectes per al botí. Els lladres han lligat la víctima al llit i han fugit. L'home s'ha pogut deslligar i donar l'avís a les 4 de la matinada.\nLa finca té dues cases, la residència familiar i una casa de fusta on els propietaris guarden eines. Els lladres no han pogut entrar a la residència familiar, on hi dormia la dona, però sí que han entrat a la casa de fusta. Dins, hi havia l'home que s'ha vist sorprès per la irrupció dels tres assaltants, que duien un ganivet.\nEls lladres han amenaçat l'home amb el ganivet mentre li exigien que els donés els diners o joies que tingués. Finalment, s'han endut un rellotge d'or. Després, els assaltants han lligat l'home al llit i han regirat l'interior de la caseta per trobar altres objectes de valor.\nDesprés, els tres homes han fugit i han deixat la víctima lligada al llit. L'home ha aconseguit deslligar-se i alertar els Mossos d'Esquadra cap a les 4 de la matinada. Tot i que té erosions per haver estat lligat, la víctima no té ferides greus.


Què et sembla trobar el Kipling Devin On Wheels a aquest preu? No és increïble? No busquis més i compra’l avui mateix a la teva botiga de moda dressinn. Equipa’t bé i disfruta al màxim de l’esport amb els productes Kipling. I el millor de tot és que tots els productes de la categoria de Bolsos i maletes estan al millor preu del mercat.


La UGT demana a totes les administracions que s’impliquin en el salvament del Parc Científic i Tecnològic de la Universitat de Girona – UGT COMARQUES GIRONINES\nInici > General > La UGT demana a totes les administracions que s’impliquin en el salvament del Parc Científic i Tecnològic de la Universitat de Girona\nLa UGT demana a totes les administracions que s’impliquin en el salvament del Parc Científic i Tecnològic de la Universitat de Girona\n- 24 d'octubre de 2016\nEl nostre sindicat el considera ple d’activitat i amb una projecció de futur inqüestionable\nLa UGT de Catalunya demana a totes les parts que s’impliquin en el salvament del Parc Científic i Tecnològic de la Universitat de Girona, que encara no ha entrat en la fase de liquidació del concurs de creditors.\nEn el Parc Científic i Tecnològic de Girona conflueixen més d’un centenar d’empreses, amb un alt nivell de qualificació laboral, tècnic i innovador i, molts grups de recerca científica i tecnològica de la Universitat de Girona. La interacció d’aquest conglomerat genera molta sinergia i el converteix en un dels principals pols econòmics de les comarques gironines. El Parc genera un miler de llocs de treball directes, i molts més d’indirectes.\nTres quartes parts del deute acumulat pertanyen a les administracions públiques, uns 42 milions d’euros. En aquest moment, el Parc es troba en la fase final del concurs de creditors, abans de passar a la liquidació (el 20 de novembre), i dependrà de les diferents administracions que l’activitat pugui continuar o no. És en aquest sentit, que des de la UGT de Catalunya demanem a les administracions que assumeixin les seves responsabilitats i assegurin la continuïtat d’aquest centre neuràlgic gironí.\nLa responsabilitat del deute per la gestió anterior, cau directament sobre les institucions que, per mal control de la gestió, per no haver fet bé la seva feina, han posat en perill tots aquest llocs de treball.\nAra toca resoldre aquesta situació i salvar el Parc Científic i Tecnològic de Girona, que des de la UGT considerem que té un present ple d’activitat i una projecció de futur inqüestionable.


Usuaris d'apps com Tinder i Grindr donen dades íntimes a desenes d'empreses sense saber-ho\nL'informe d'una agència governamental noruega revela que els usuaris es troben sense prou informació i impotents per gestionar les seves dades personals\nXavier Duran 16/01/2020 - 17.38 Actualitzat 17/01/2020 - 14.52\nAplicacions com Tinder, Grindr o OKCupid cedeixen a tercers dades sensibles dels seus usuaris, segons un informe del Consell del Consumidor de Noruega (Forbrukerrådet), una agència finançada pel govern que representa els interessos dels consumidors.\nL'informe es titula "Fora de control" i porta com a subtítol "Com són explotats els consumidors per la indústria de la publicitat online". L'agència va encarregar l'estudi tècnic a l'empresa noruega de ciberseguretat Mnemonic. I les conclusions són contundents, com es diu a l'informe:\n"En aquest informe demostrem com cada vegada que utilitzem els nostres telèfons, un gran nombre d'entitats fosques que són virtualment desconegudes pels consumidors reben dades personals sobre els nostres interessos, hàbits i comportament".\nEls usuaris d'apps o d'internet en general estan acostumats a rebre anuncis personalitzats gràcies al rastre que han deixat. Però per al Consell, els perfils que s'elaboren amb les dades analitzades poden ser utilitzats no només per a això, "sinó també amb altres propòsits, com la discriminació, manipulació i explotació".\nL'estudi s'ha limitat a aplicacions per a Android, per diverses raons, segons els autors: és el sistema més difós a tot el món, és de Google, que juga un paper important en el sector de la publicitat, i té una arquitectura més oberta que l'iOS d'Apple, cosa que el fa més exposat a problemes de seguretat.\nPerò això no significa, afirmen, que les conclusions només siguin aplicables a Android. De la mateixa manera, consideren que, per l'amplitud de la mostra i la mida de les terceres parts estudiades, la prova és "representativa de pràctiques esteses en la indústria de la tecnologia publicitària".\nDades sobre comportament sexual i creences religioses\nEn total, han analitzat 10 apps: Grindr, 158, OkCupid i Tinder (per buscar amistat o parella), Clue i MyDays (rastreig de període i ovulació), Perfect365 (maquillatge), Muslim, Qibla Finder (religioses), My Talking Tom 2 (infantil) i Wave Keyboard (per a animacions, emojis i GIF).\nLes principals conclusions de l'informe són que en total les 10 apps analitzades cedeixen dades a almenys 135 empreses de publicitat o d'elaboració de perfils de comportament. I que l'identificador d'ID d'Android, que permet a les empreses seguir el rastre dels consumidors en diferents serveis, transfereix dades a 70 o més companyies, juntament amb la localització per GPS o l'adreça IP, l'etiqueta que identifica un dispositiu connectat a Internet.\nLa informació compartida amb tercers inclou el gènere, l'edat i activitats de l'usuari i pot ser utilitzada per esbrinar, mitjançant algoritmes, característiques com el comportament sexual o les creences religioses.\nEn el cas de Grindr, que es descriu a la seva web com "la xarxa social més gran del món per a gais, bi, trans i queers", reconeix, en la seva política de privacitat, que comparteix dades amb tercers. Però segons l'informe, no queda clar amb quina base legal i fins a quin punt ho fa i això fa difícil als usuaris donar el seu consentiment amb suficient informació:\n"L'abast del rastreig i la complexitat de la indústria 'adtech' (tecnologia publicitària) és incomprensible per als consumidors i això significa que les persones no poden fer eleccions amb prou informació sobre com les seves dades personals són recollides, compartides i utilitzades".\nGrindr utilitza com a mitjancer MoPub, subsidiari de Twitter, i les dades passen a les empreses de publicitat més grans, com AppNexus i OpenX. I per acabar-ho d'adobar, l'informe explica que moltes de les terceres parts que reben dades es reserven elles mateixes el dret a compartir les dades amb un gran nombre de socis. Això significa que les dades que un usuari proporciona amb una app poden anar viatjant i arribar a centenars de llocs sense que la persona ho sàpiga.\nConsum de drogues i idees polítiques\nAltres fets destacats per l'informe són que l'aplicació de maquillatge Perfect365 comparteix dades amb més de 70 companyies; MyDays, que prediu els dies de menstruació i ovulació, comparteix dades de localització amb empreses que elaboren perfils. I Tinder i OkCupid poden compartir dades entre elles i amb apps de cites com Match o PlentyOfFish.\nLes dades que recull OKCupid informen sobre sexualitat, consum de drogues i idees polítiques. Tant les dades d'OKCupid com les Grindr arriben a Braze, que gestiona relacions d'empreses amb clients i màrqueting automatitzat.\nLa principal conclusió de l'informe sobre la legalitat d'aquestes pràctiques és aquesta:\n"La nostra anàlisi jurídica d'aquesta informació mostra que una gran part d'aquest sistema per compartir i processar dades sembla il·legal en relació al Reglament General de Protecció de Dades de la Unió Europea".\nLa situació encara és més greu, afirmen, perquè les empreses més poderoses, com Google i Facebook, juguen sovint diferents papers en aquesta indústria. A través del seu cercador i de la seva plataforma Youtube, Google publica continguts i ven publicitat digital basada en l'ús de dades. I Facebook i Twitter fan d'agències quan publiquen contingut patrocinat.\nTot això explicaria per què "empreses com Adobe, Comcast, Telenor, Verizon, AliBaba, Facebook, Google i Amazon han gastat una quantitat significativa de recursos per adquirir empreses de tecnologia publicitària els darrers anys".\nSegons l'informe, la situació està totalment fora de control i els usuaris no tenen manera de saber quines entitats processen les seves dades i com aturar-les.\nPer això, urgeixen les autoritats de protecció de dades a reforçar el reglament europeu i els anunciants i editors de continguts "a mirar cap a mètodes alternatius de fer publicitat digital que respectin els drets fonamentals".\nL'informe acaba assenyalant que "la multitud de violacions de drets fonamentals està passant a un ritme de milers de milions de vegades per segon, tot en nom dels perfils i objectius publicitaris".\nAixò, conclouen, perjudica consumidors, societats i negocis i demana que es frenin les pràctiques prevalents actuals.\nXarxes socials Tecnologia Internet


Anisakis - Com afecten a la salut? - UdG - Salut i Peixos\nMALALTIES PRODUÏDES PER ANISAKIS SIMPLEX\nPart posterior d'un Anisakis.\nL'Anisakis simplex produeix en l'home dos quadres clínics ben definits: la infestació del tracte digestiu anomenada anisakiosi o anisakidosi i les reaccions al·lèrgiques. La simptomatologia pot ser molt diversa en quant a la seva gravetat sent el xoc anafilàctic la reacció més greu.\nFins l’any 2011, a Europa s’havien descrit uns 600 casos d’anisakiosi amb una major prevalença (95% dels casos) a Holanda, Alemanya, França i Espanya. En concret, a l’Estat espanyol s’havien documentat al voltant de 100 casos d’anisakiasi i uns 250 casos d’al·lèrgia causada pels antígens del paràsit. Fins llavors, les estadístiques oficials no recollien més de 3-4 casos per any, ara bé, a l’àmbit hospitalari s’estimava una mitjana de 5-10 casos per any i hospital, la qual cosa ens indicava que les xifres oficials estaven infravalorant les dades epidemiològiques. De fet, segons la Fundació Espanyola de l’Aparell Digestiu (FEAD), al 2012 es varen notificar uns 20.000 casos d’anisakiasi a nivell mundial. Malgrat que no varen aportar el nombre de casos registrats a l’Estat espanyol, varen concloure que Espanya s’havia convertit en el segon país amb major incidència d’anisakiasi després del Japó. Cal recordar, però, que els beneficis de menjar peix són molt superiors al reduït risc de patir anisakiasi (Veure apartat Omega 3).\nAnisakiosi o anisakidosi\nEls símptomes apareixen, generalment, a les 48-72 hores següents a la ingestió de les larves. Els símptomes són: dolor abdominal agut, nàusees, vòmits i alteració del ritme deposicional, amb restrenyiment o diarrea.\nLa forma intestinal pot evolucionar de manera subaguda o crònica cursant amb molèsties digestives inespecífiques com dolor epigàstric, dispèpsia, vòmits. Generalment, pel seu caràcter lleu o subagut, solen detectar-se accidentalment en tractar quirúrgicament altres molèsties.\nDe vegades, les larves perforen completament la paret gàstrica o intestinal, arribant a la cavitat abdominal i migrant a diferents localitzacions on, finalment, són destruïdes pel sistema immunològic de l'hoste. S'han descrit casos d'anisakiosi mesentèrica, pulmonar, pancreàtica i hepàtica, entre d'altres.\nReaccions al·lèrgiques per Anisakis simplex\nL’ Anisakis simplex ha estat identificat com una causa de reaccions al·lèrgiques que inclouen des de la urticària fins a l'anafilaxi o malalties ocupacionals, independentment de la infestació aguda concomitant.\nDes de 1.995, a Espanya s'han descrit casos d'al·lèrgia al paràsit Anisakis simplex. S'ha convertit en un antigen més a incloure en les bateries habituals de proves per a l'estudi d'al·lèrgia alimentària i anafilaxi.\nEls al·lèrgens responsables son principalment proteïnes que formen part dels enzims secretats per l’Anisakis, malgrat que també s’han descrit al·lèrgens somàtics.\nL'anisakiosi gastro-al·lèrgica es defineix com un quadre al·lèrgic agut mediat per IgE, típicament acompanyat de símptomes digestius gàstrics; es deu a la resposta immunològica secundària a la parasitació aguda pel nematode Anisakis simplex. Els símptomes poden aparèixer amb un interval de diverses hores (fins a 24 hores o més) després de la ingestió del peix parasitat, el que s'explica perquè la larva viva pot secretar enzims en qualsevol moment després de ser "ingerida".\nTot i què la reacció mediada per IgE és típicament immediata, en ser les proteïnes excretades o secretades pel paràsit les que produeixen aquesta reacció, poden demorar-se els símptomes fins al moment de la seva secreció.\nAl·lèrgia a anisakis ocupacional\nEls quadres clínics ocupacionals descrits varien des d’ urticària de contacte o dermatitis al·lèrgica de contacte fins rinoconjuntivitis i / o asma professional.\nEl paràsit Anisakis simplex hauria de ser considerat com un al·lergen més a què s'exposen els professionals que manipulen productes marins, tant a nivell industrial, com a peixateria o restauració.


Depén, pots sentir-te sol envoltat de gent (jo sento angoixa emmig de les masses)i acompanyat com m'home de la vinya. El que si és cert és que la solitud tampoc és dolenta, a vegades abelleix anar sol pel camp, respirar, olorar i mirar.\nMalgrat els tòpics, les rurals són molt pitjors per la manca de 'distraccions a l'abast', sembla que hi ha, segons estudis seriosos i parlant sempre en termes de percentatges, molts més problemes mentals entre les grans solituds de la natura. També el percentatge d'agressions durant les guerres és molt més alt en zones rurals, on es coven durant anys ressentiments que costen d'oblidar.\nImagino que avui tot ha caviat entre la gent més jove pel fet que la permeabilitat i les comunicacions afavoreixen una altra mena de vida.\nM'agrada el tema, però desconec absolutament com han de ser aquestes solituds rurals. Potser la manca d'alternatives? Potser formar part de la mmasa? Potser... (diuen que aquests tres meus punts són odiosos, perdó).\nNo li veig tan la solitud en aquesta foto teva.A l´home de la gorra i el bastó l´acompanya una vinya ( podada, el que vol dir que algú la cuida). D´aquí poc aquests ceps brotaran i s´aniran omplint de fulles verdes, de sarments i de pàmpols. Algú la cavarà una mica i li treurà la mala herba i a finals d´estiu algú, potser el mateix, la veremarà ...\nLes canyes del darrera també canviaran el color, l´aigua i el bon temps les enverdirà.\nA mi em fa més por la soledat de les quatre parets.\nAh, i la foto de l´Arati és impressionant, sobretot el matís de llum de la part superior, i el posat de l´home gran.\nSolidaritat Catalana per la Independència. Premià ha dit...\nSolitud... recordo que quan et vaig conèixer també parlaves de "solitud" (la de Víctor Català)\nufff, avui és un dia de records...\nAquesta imatge m'ha fet recordar a algú a qui estimo molt , amb les seves vinyes, les canyes, el bastó... fa dies que no en sé res d'ell (vaig a trucar al meu pare)\nBen maca la imatge, no sé a que les disculpes, al contrar, gràcies per la menció ;-)\nJo, que he nascut i viscut molt temps en un poble abans de fer-me voluntàriament urbanita, estic quasibé segura de que la solitud de camp és molt menys pesarosa que la de ciutat.\nNo només pel tipus de relació humana que s'estableix en llocs petits, sinò perquè emmig de la natura s'està sol d'una altra manera, més lleugera i integrada en una totalitat que sembla tenir sentit... perquè sembla haver-hi algun sentit en el florir estacional dels ametllers, més que en la successió monòtona de canvis de llum dels semàfors.\nLes solituds que esmentes, Francesc, són imprescindibles, són les solituds buscades; les altres, les obligades, les de llarga durada, són un mal terrible.\nEstic amb tu, Júlia, que les solituds rurals, precisament perquè les possibilitats de contacte són aparentment més properes i el seu camp més restringit, són sovint terribles. En els pobles, els petits, en què l'anonimat és impossible, les solituds són simptomes de ... no sé ben bé de què.\nQuant als joves, les comunicacions no sempre són sinònim de satisfacions. El món dels sentits coninua sent imprescindible per la salut mental.\nEn realitat, Albert, faig una mica de trampa, perquè les solituds no depen de la ciutat o el camp sinó sobretot de les persones, de la seva manera de ser, de la seva edat, de... En darer terme, potser l'important és que un no se senti sol amb si mateix. El tema, és clar, és llarg.\nTens raó, A., la imatge que he inclòs no indica solitud, al contrari, la comunió amb la natura pot ser una medicina contra la solitud.\nLa solitud de les quatre parets, la de la immobilitat física o mental sí que és inqüestionable. I és una solitud que no diferencia camp o ciutat.\nJa veus, la foto de l'Arati em va fer fer aquest comentari precipitat en forma de text i d'imatge. Què et puc dir?\nJa saps, mar, que la solitud sensual de Solitud m'apassiona, però no m'atreveixo a parlar-ne gaire.\nQue bé que parlis una estona amb el pare que pot participar d'una natura que a nosaltres ens és una mica esquiva per voluntat pròpia.\nUn petó solidari :-)\nBé, arati, la teva imatge és sensacional i absolutament suggeridora, la meva és la de cada dia, la que veu i capta tothom :-)\nJo, que també he nascut i viscut al camp, diria que les solituds rurals -les d'aquells que estan realment sols- poden ser aterridores. Tu parles de la poètica de la natura, del seus cicles, però també hi ha en els pobles qui no veu o no sap res de la natura, ara més que abans, i aquest seria un tema d'una bona tertúlia.


Pla específic per a la protecció i promoció dels establiments emblemàtics | Ciutat Vella\nPla específic per a la protecció i promoció dels establiments emblemàtics\n20/02/2014 - 11:30 h\nL'objectiu de la mesura és reconèixer la importància d'aquest comerç emblemàtic i establir una sèrie d'actuacions que contribueixin a la seva protecció i conservació.\nEl govern municipal ha presentat aquest dimecres una mesura de govern per protegir i promocionar els establiments emblemàtics de la ciutat. Aquesta mesura es concreta en el Pla Específic de Protecció i Suport als Establiments Emblemàtics, que té com a objectiu reconèixer la importància d’aquest comerç emblemàtic i establir una sèrie d’actuacions que contribueixin a la seva protecció i conservació en el marc d’un mapa comercial en constant transformació.\nEntre les mesures d’urgència adoptades hi ha la tramitació de la suspensió de llicències que congela les transformacions o actuacions urbanístiques sobre els comerços emblemàtics, per evitar que es pugui atorgar una llicència que desmantelli o desvirtuï qualsevol d’aquests establiments. Engloba tant les llicències d’obres com d’activitat, en tots els seus règims, atorgant el temps necessari a l’Administració per redactar un document urbanístic que estableixi un nou regim jurídic, en aquest cas, de protecció.\nRaimond Blasi, regidor de Comerç, Consum i Mercats ha assegurat que “amb la suspensió de llicències, obtenim un marge de temps per treballar i per assegurar que tot allò que pugui ser susceptible de protecció, tant el bé immaterial com l’immoble, no es puguin tocar”. Per protegir els més de 400 comerços emblemàtics de la ciutat, i que poden resultar afectats per la pujada dels lloguers provocada pel venciment de la moratòria de la Llei d’Arrendaments Urbans, l’Ajuntament també preveu adaptar les polítiques empresarials que ja duu a terme en altres comerços, així com ajudar-los a buscar una nova ubicació que els permeti continuar amb la seva activitat.\nUna Comissió Tècnica de Comerços Emblemàtics i Singulars, a més, determinarà què es considera un establiment d’aquest tipus i definirà els diferents nivells de protecció que li correspon a cadascuna d’aquestes tipologies d’establiments. D’altra banda, es contempla la creació d’un Servei d’Atenció Integral a l’establiment emblemàtic, per atendre cada cas concret i derivar-lo amb coneixement de la seva problemàtica als actors corresponents. S’atendran les consultes de manera integral, tant dels titulars de les activitats afectades, sigui en establiment de lloguer o de propietat, com dels propietaris dels establiments on s’hi desenvolupen les activitats.\nMés de 400 comerços emblemàtics\nLa Cereria Subirà és una de les botigues més antigues de Barcelona. Ven espelmes des de l’any 1761 i ha assegurat la seva continuïtat gràcies a un acord amb l’Ajuntament de Barcelona, que ha esdevingut el propietari de l’immoble. En aquest establiment, de la mateixa manera que amb el Bar Marsella, el consistori ha consensuat amb els arrendataris actuals una concessió de 10 anys. Segons Jordi Subirà, propietari de la cereria, la col·laboració del consistori “ha estat vital” i suposa per al negoci “una certa seguretat que no es malbarataran els esforços per seguir amb la porta oberta cada dia”.\nEn altres casos, com el Palacio del Juguete, han optat per canviar la seva ubicació per reduir costos. El seu nou emplaçament forma part de l’antic magatzem i el local històric serà ocupat per uns nous llogaters. Per a Xavier Banchs, el seu propietari: “La cosa, més o menys, ha anat bé per nosaltres, perquè només hem anat a la part del darrere i no marxar del barri és molt important per mi”.\nLa llibreria Documenta també segueix aquest camí, amb un trasllat que els permetrà seguir amb la seva activitat al carrer de Pau Claris. D’altres, com la Granja Viader, han pogut negociar amb temps la renovació del seu contracte de lloguer amb els propietaris, un fet que assegura per un temps la seva continuïtat.


Vídeo xat Trinitat i tobago - Sales de xat en Trinitat i tobago - Kangaroochat\nvídeo xat Trinitat i tobago\nPàgina d'inici › Per país › Vídeo xat trinitat i tobago\nPuerto España ,City of Port of Spain ,City of Port of Spain ,Trinitat i Tobago.\nSi vols lligar amb gent de Trinitat i tobago i trobar la seva ànima bessona en aquest lloc amb 1228691, no dubti! Només ha d'accedir a Vídeo xat Trinitat i tobago en aquest moment. I deixeu-vos guiar per la seva intuïció, en contacte amb qualsevol altra persona que crida la seva atenció.\nSom testimonis de moltes històries d'amistat que va començar com una conversa de xat. Si t'agrada provar per veure si té la mateixa sort, connecti en aquest moment i fer una ullada als usuaris connectats en Vídeo xat Trinitat i tobago.\nÉs hora de dir adéu a la solitud i deixar de pensar en el passat. Però no hi ha temps per estar pensant en el futur, que és una cosa incert i volàtil que ocupa molt de temps al cap de les persones. Connectar-se amb el seu avui! Fer-ho a través de la gent de Trinitat i tobago que estan buscant el mateix com vostè, per tenir un gran temps. L'accés Vídeo xat Trinitat i tobago i gaudir.\nMostrant 3 Vídeo xat Trinitat i tobago\nVídeo xat Trinitat i tobago per ciutat important\nAmb una població de exactament 67433 habitants, Chaguanas que podria ser la millor ciutat per trobar a aquesta persona que vostè està buscant. Accedir a aquest divertit xatejar per conèixer gent d'aquest lloc i potser la sort li va somriure avui.\nLi agradaria tenir una cita amb algú de Mon Repos, aquesta ciutat de Trinitat i Tobago amb 56380 habitants? Doncs bé, deixar d'esperar en aquest moment! Venir en aquest moment per a aquest xat divertir-se i trobar algú que fan que el cor llauna més fort.\nAccedir al xat per a conèixer gent de San Fernando, aquesta peculiar ciutat de Trinitat i Tobago amb 55419 habitants. Si espera un segon més per fer-ho, podria perdre l'oportunitat de conèixer a la seva ànima bessona. Venir en aquest moment i divertir.\nSap vostè Puerto España, aquesta ciutat de Trinitat i Tobago, amb 49031 habitants? Si vostè està pensant a visitar aquesta meravellosa ciutat, podem posar-li en contacte amb la gent d'allà perquè pugui conèixer algú especial, que us mostrarà les atraccions turístiques més importants i amb els quals es podria tenir una connexió. ¿Vostè s'atreveix? A continuació, accedir al xat en aquest moment.\nFer nous amics de Arima, en Trinitat i Tobago, i tornar a visitar aquest fascinant ciutat de 35000 habitants, després d'haver establert contacte prèviament amb la gent d'allà. Aquesta és una molt bona manera de submergir-se en la cultura de qualsevol lloc del món que vulgui visitar.\nVols fer nous amics de Marabella? Aquesta ciutat que pertany a Trinitat i Tobago té una població de 26700 habitants i ofereix el millor que es pot trobar en aquest país. Així que en aquest moment en contacte amb la gent d'allà, fer nous amics i visitar-la amb la companyia de la gent d'allà que podria mostrar la més bella d'aquest lloc.\nVídeo xat Trinitat i tobago per l'estat\nSi vostè és de Tunapuna/Piarco i recentment es va trencar amb algú que hi viu, en aquesta xerrada es podia conèixer a altres persones a partir de Trinitat i tobago. Deixa d'esperar a oblidar el seu amor perdut. Deixar el passat i construir un bell present reunió algú especial. L'accés al xat.\nPreparar la maleta per anar a Couva-Tabaquite-Talparo, un lloc extraordinari en un país que és tan plural i divers com és Trinitat i tobago. I per no estar sol, conèixer a gent d'aquest lloc en aquest divertit i xat agradable. Feu clic a 'Accés xat' i gaudir.\nÉs el moment perquè vostè vagi en un viatge a San Juan/Laventille, en Trinitat i tobago no obstant moure de la cadira. Conèixer gent d'allà i enamorar-se de la seva simpatia i bon rotllo. I no s'atura allà, vostè podria convidar a algú a un xat privat amb qui se senti una connexió forta, i gaudir de xat de text o simplement amb el vídeo i l'àudio.\nSi vostè viu en Diego Martin, Trinitat i tobago, i vol iniciar una nova i bella història d'amor, començar a accedir a aquest xat amb gent del mateix país en què viu. Troba gent tan agradable des de casa mai no havia estat tan fàcil. Com tothom està buscant algú a caure en l'amor, les probabilitats de trobar l'amor són molt alts. Accés i gaudir de la xerrada.\nEl veritable amor o amics de confiança per tot l'amor no ve cada dia, sabem que, però no apareixerà trucant a la porta, així, cal posar una mica d'esforç per aconseguir alguna cosa bonic com aquesta. Per tant, començar a accedir al xat de Princes Town, en Trinitat i tobago, si vostè està buscant algú allà per ser el seu amic o el seu amor.\nA sentir una connexió molt forta amb algú que acaba de conèixer al fet que no és una cosa que passa sovint. No obstant això, darrere de la pantalla de les persones poden compartir moltes coses, potser més del que creu, i per això és per això que és tan comú que les persones es connecten i s'enamoren a través d'un xat en línia. Vols provar-ho amb gent de Penal/Debe, en Trinitat i tobago? A què estas esperant? L'accés a aquest moment per al xat i gaudir al mateix temps llança la seva fletxa de Cupido.\nVeure tot: Vídeo xat Trinitat i tobago per l'estat\nusuaris de major classificació en Trinitat i tobago\nScarborough ,Tobago ,Tobago ,Trinitat i Tobago.\nCouva ,Couva-Tabaquite-Talparo ,Couva-Tabaquite-Talparo ,Trinitat i Tobago.


Comunicat d'Aqualia — Ajuntament de Rosselló\nSou a: Inici / Notícies / Comunicat d'Aqualia\nAclariment sobre les trucades als veïns en les que, al·legant presumptes problemes de qualitat de l’aigua ...\naqualia, empresa concessionària de la gestió integral de l’aigua al municipi, informa que s’han detectat en els darrers dies trucades als veïns en les que, al·legant presumptes problemes de qualitat de l’aigua, sol·licita la concertació d’una visita als domicilis per tal de realitzar anàlisis d’aigua a l’interior dels domicilis particulars i oferint uns presumptes mecanismes de filtrat de l’aigua per a les seves aixetes. Aquesta empresa telefona utilitzant el nom del Servei Municipal d’Aigües.\naqualia desitja aclarir que en cap cas realitza aquest tipus de campanyes comercials i que qualsevol ús del seu nom per a aquesta activitat constitueix un il·lícit penal. El Servei Municipal d’Aigües, en el seu compromís de qualitat, analitza l’aigua de la xarxa de distribució sense necessitat d’accedir a l’interior de les vivendes.\nA més, l’empresa vol transmetre la confiança en la qualitat de l’aigua distribuïda al municipi, com es testimonia en les determinacions analítiques realitzades al llarg de l’any al laboratori aqualiaLAB de Lleida, totes amb resultat satisfactori i apta per al consum humà, com estableix el RD Reial Decret 140/2003, pel qual s’estableixen els criteris sanitaris de la qualitat d’aigua de consum humà.\nPer a qualsevol consulta, aqualia posa a disposició dels veïns el telèfon d’Atenció al Client 900 81 40 81.


Huguet qualifica el Pacte Territorial d'Onda com a ferramenta de desenvolupament per a acabar amb les altes taxes de desocupació - Diari Millars, informació local en valencià.\nHuguet qualifica el Pacte Territorial d’Onda com a ferramenta de desenvolupament per a acabar amb les altes taxes de desocupació\nL’alcalde d’Onda, Ximo Huguet, ha destacat en la III Jornada Tècnica de professionals del Desenvolupament Local celebrada en la Universitat Jaume I de Castelló que el Consorci Gestor del Pacte Territorial per l’ocupació dels municipis ceràmics, que ell presideix, “es va constituir com una ferramenta de desenvolupament i un instrument de vertebració territorial, nascut des del municipalisme i l’acord de diferents Ajuntaments, independentment del color polític, amb la ferma voluntat d’acabar amb les altes taxes de desocupació en la zona del triangle ceràmic”.\nPer a Huguet, “la creació d’ocupació, el foment de la cultura emprenedora, el potenciar i incrementar la competitivitat de les empreses existents i la promoció econòmica de les 20 ciutats que participen en el Pacte Territorial d’Ocupació, són objectius estratègics que requerixen mobilitzar els recursos disponibles, a través d’un acord entre agents econòmics, socials, polítics i institucionals, sent necessari per a això coordinar les seues actuacions i sumar esforços”.\nL’alcalde d’Onda i president del Consorci ha assenyalat en aquesta jornada que el Pacte Territorial per l’Ocupació actua principalment a fomentar els processos d’integració i inserció de les persones que pertanyen als col·lectius amb especials dificultats per a accedir al mercat laboral, com a aturats de llarga duració, discapacitats, dones, immigrants, joves menors de 25 anys o ciutadans en situació de risc d’exclusió social. En aquest sentit, Huguet ha assegurat que els quatres projectes que s’han desenvolupat fins ara des de les primeres marxes del Pacte Ceràmic han donat els seus fruits, però és conscient que “queda molt per fer. El nostre somni és tornar a aconseguir l’afany per l’esforç en el treball i l’esperit empresarial en una zona que s’ha caracteritzat sempre per ser el motor econòmic de la província de Castelló. Des del Pacte som conscients que es tracta d’un repte difícil i costós, però que units és possible”.\nPacte Territorial d'Onda\nPost més nous9 d’Octubre: un dia de festa? – L’Opinió de César Jiménez, diputat per Podem a les Corts Valencianes\nPost més vellsLa Marxa de les Torxes de Creu Roja reuneix a centenars de veïns i veïnes a Borriana


Gent Normal: BCORE INAUGURA BOTIGA AMB UN ACÚSTIC DE JOAN COLOMO\nBCORE INAUGURA BOTIGA AMB UN ACÚSTIC DE JOAN COLOMO\nA ple 2011 quan el debat entre el Internet i la mal-anomenada industria musical està en plena efervescència va i la discogràfica BCore obre una botiga en ple cor del barri de Gràcia. Tot i fer unes setmanes que està oberta serà aquest dijous quan la inauguraran oficialment, per a tal prestigiós acte en Joan Colomo farà d'amfitrió i animarà la vetllada tal i com ens explica en Jordi, fundador del segell ara fa més de vint anys.\nAmb aquest pretext hem volgut preguntat a en Jordi Llansamà els motius d'obrir una botiga avui en dia així com per l'espectacle de dijous què farà en Colomo i sobretot per si hi haurà pica pica o no.\nUn que és sacrificat i com que no té carrera periodística alguna és capaç de fer les coses bé, el primer que ha de fer és passar-se per la botiga encara sense inaugurar i explicar el que hi ha.\nPer començar diré que és pràcticament impossible no sortir amb un nou disc de dins. El catàleg que ofereixen és temptador a més no poder. Una selecció de hardcore i punk old school que fa enveja, tots els discs del segell editats, Molt post, tant del de DC com el proper a Washington, com el post-rock (per exemple) dels japonesos Mono. El més sorprenent pels reticents a la etiqueta post o a la música més dura dels vuitanta i noranta, també hi ha (per sorpresa per alguns) música mot més moderna. Tenen una cuidada selecció de discs on hi podem trobar bandes contemporànies com ara Animal Collective o Chain And the Gang i fins i tot folk, per dir que la última incorporació ha sigut la desfeta de nou àlbum de Battles. Vaja jo vaig quedar sorprès.\nAh, estic parlant de bon genere, eh, del de vinil de tota la vida. Tot i que és clar que tenen un fotimer de cds.\nD'acord, val, no vaig entrar per transmetre res de primera mà, vaig entrar a consumir, a fer gastu, a palpar els discs i veure el relleu de les portades, la brillantor i els mates dels colors que donen la imatge a apreciats discs, a àlbums de culte sense estrenar com la reedició del primer de Lisabö en vinil o varis discs de Fugazi. I pels que patiu per la meva activitat financera, dir que vaig aconseguir sortir amb només dos discs. Tot un èxit, ho sé.\nels que tingueu bon ull hi podreu veure discs com Radiohead, Nirvana o Fuck Buttons\nMini entrevista a Jordi Llansamà, guardià de BCore:\n- Quina és la motivació de fer una botiga física amb discs en format físic avui en dia?\nÉs una idea que tenia al cap des de fa molt temps. El fet de traslladar l'oficina a Gràcia (un barri on es mou molta gent jove) i ser un local a peu de carrer ens ha permès el luxe de poder fer una petita botiga a l'entrada.\nNosaltres som amants del format físic. Ha sigut així des de el primer dia i crec que, encara que les vendes no siguin considerables, sempre existirà un public fidel al objecte. L'ésser humà és possessiu per convicció.\n- Què tal les vendes/gent que ha vingut fins la botiga aquestes primeres setmanes? Us ha sorprès la resposta del públic?\nAcabem just d'obrir i la gent encara no la coneix. Però cada dia dues o tres persones s'hi acosten a fer un ull.\nTenim la gran sort de que no depenem per res de la botiga. És el nostre quartell general, la nostre oficina. Lo que també té, com algunes petites bodegues, un espai per fer un tast.\n-Què podem esperar d'un concert de'n Colomo tant íntim i a una botiga??\nNo serà un concert 100%. Serà mes un convidat especial que ens ajudarà animar la vetllada. Ell ja te aquesta vesant musico-còmica. Ens farà unes cançonetes.\n- Farà com quan va tocar a les FNACS o a Caja Madrid? Se'n riurà del lloc? (a caja madrid per exemple, va donar les gràcies a tots els bancs i caixes menys Caja Madrid, i a cada FNAC on va tocar, els va dedicar cançons com l'infern i demés). Us dedicarà la cançó La Industria?\nCrec que en Joan se'n riu de tothom inclús d'ell mateix. Te un gran sentit de l'humor i ho fa d'una manera molt subtil. Poc sagnant.\n- Ara que a BCore teniu la Rodés i demés (gent que toca fluix, suau o que és de fàcil adaptació), penseu en fer més concerts a la botiga tipus el de'n Colomo?\nDoncs ens agradaria que la botiga també tingués altres activitats. Fer-ne un punt de trobada de diferents artistes del nostre entorn. Des de la presentació d'un llibre. A una Exposició de cartellets o petites presentacions d'un disc en concret. Lo que no podem fer son concerts, això està clar. Confio que els veïns gaudeixin d'aquestes activitats i no siguin molt molestes per ells.\n- Si considereu l'esdeveniment com a inauguració oficial de la botiga, hem d'esperar una copeta de cava i una mica de piscolabis? Ens portem la xibeca de casa? Hi haurà una barra de l'Heliogàbal?\nBarra no tindrem. Però una copeta de cava o vi i alguna cosa de pica caurà. Un pica pica amenitzat pel nostre Crooner Joan Colomo.\nLa botiga es troba al carrer C/ Montmany, 25 de Gràcia, i la hora de l'inauguració de dijous és les 19:30.\nEtiquetes: bcore, concert, discos, Entrevista, Joan Colomo, Jordi Llansamà, música


La bretxa salarial ha millorat, però també l'atur femení - MonComunicació Agencia\nLa bretxa salarial ha millorat, però també l’atur femení\nAugmenta la presència femenina en els llocs amb poder de decisió.\nPerò segons el reportatge de Maria Bosh a TVE els indicadors demostren que la desigualtat de gènere segueix augmentant. Mireu.\nEls índexs d’igualtat de gènere assenyalen una mínima evolució positiva de la situació de la dona al món laboral a Catalunya. L’últim estudi de l’Observatori Dona, Empresa i Economia realitzat conjuntament amb la Cambra de Comerç de Barcelona indica que la presència de les dones en els llocs de treball que impliquen poder de decisió ha augmentat fins al 39% respecte a l’últim estudi realitzat en 2017. Sobretot, destaca l’augment de la presència femenina en l’àmbit de la política i les institucions.\nLa bretxa salarial ha millorat lleugerament, però encara se situa en el 16%. Això significa que encara hi ha una diferència significativa entre el salari mitjà que perceben els homes i les dones. La bretxa de gènere en el mercat laboral, per la seva part, s’ha mantingut estable en els darrers tres anys, és a dir, per sota de la paritat. Només s’observa una relativa millora pel que fa a l’ocupació femenina a temps complet, “malgrat que les dones encara ocupen el 71% dels llocs de treball a temps parcial”.\nLes dones estan més preparades\nQuan als índexs de formació, el 58% dels titulats universitaris són dones, a la vegada que tenen menys fracàs escolar (11% enfront del 23% dels homes). En el mercat laboral, també hi ha més dones ocupades amb estudis superiors que homes amb aquesta titulació. Per tant, “el talent femení a Catalunya és superior al masculí” i, a més, en els darrers anys aquesta bretxa s’ha eixamplat.\n“Infrarepresentació” al sector TIC\nAquest àmbit d’estudi és el que presenta majors desigualtats de gènere, amb una presència femenina “infrarepresentada”. La matriculació de les dones en carreres d’enginyeria o arquitectura és, de mitjana, un 71% inferior a la dels homes. La quota femenina entre el personal dedicat a R+D en el sector privat és només del 33%, una xifra molt baixa, mentre que en el sector públic està força equilibrat (49% de dones). En carreres com informàtica, només el 10% dels alumnes són dones.\n“És preocupant que la reducció de desigualtats en aquest bloc estigui estancada des de fa més de 10 anys, ja que és el sector que presenta majors perspectives de creixement en el futur”, s’ha afirmat a l’informe.\nAugment de la taxa de pobresa femenina\nEn el bloc referit a les condicions de vida, el que més destaca és l’alta taxa de pobresa femenina (20,7% enfront del 18,3% dels homes) i l’augment d’aquest diferencial respecte a fa tres anys. També preocupa la menor pensió de les dones, un 29% inferior a la dels homes, però una mica inferior al 31% de fa tres anys, “perquè es van jubilant dones amb més vida laboral”. A l’informe s’especifica que els indicadors de pobresa fan referència a l’any 2019, per la qual cosa és probable que aquest diferencial de gènere augmenti quan les dades recullin l’impacte de la crisi de la Covid-19.\nLa taxa d’atur femenina augmenta\nL’informe ‘Dones i treball’ del Departament de Treball, Afers Socials i Famílies de Catalunya ha assenyalat que la crisi de la covid-19 va afectar més l’ocupació de les dones que la dels homes a Catalunya l’any 2020. La taxa d’atur femenina va caure un 4,1%, dues dècimes més que la dels homes (situant-se en el 15%). El diagnòstic del Departament de Treball és que les dones continuen presentant taxes d’activitat i ocupació inferior als homes, la temporalitat i la parcialitat són més comunes i el seu atur és de més llarga durada.\nViolència a Internet\nEl 73% de les dones ha patit algun tipus de violència a Internet i la pandèmia ho ha agreujat, segons un informe de la Comissió de Banda Ampla de l’ONU pel Desenvolupament Digital, ‘Combatent la violència en línia contra dones i nenes’.\nL’informe apunta que 1 de cada 3 dones que havia patit abusos en línia previs a la pandèmia, ha denunciat que ara “la situació és molt pitjor”. La ciberviolència contra dones i nenes s’ha convertit en un “fenomen ampli i creixent” que no és res més que “la reproducció del que passa al món real, una extensió del que ja pateixen fora de l’espai digital”, apunta l’experta d’European Digital Rights, Chloé Berthélémy.\nMireu Twiter de @carmepoveda: “El sostre de vidre del talent és molt difícil de trencar i no passarà fins que les dones no estiguin en llocs de treball on puguin decidir.”\n* Els indicadors assenyalen que la dona té una formació superior a la dels home\n* El sector TIC és el que presenta majors desigualtats de gènere\n* La bretxa salarial es manté igual respecte del 2017\nDones d’WAC Barcelona Woman Acceleration Week, esdeveniment virtual realitzat a Barcelona\nJulia Lopez Tremols2021-03-09T12:34:45+00:00març 5, 2021|Actualitat, Economia|Comentaris tancats a La bretxa salarial ha millorat, però també l’atur femení\nA Mèxic les mares lluiten contra la impunitat\nPer Pedralbes pasen els millors grups i cantants\n“All of us” (Tots nosaltres) és un homenatge a la creativitat del cos de ball


Assessors/es, a LittleSpain. | Sara-Lidiaester\nInici Articles Repressors Assessors/es, a LittleSpain.\nPuc començar a posar llistes de noms i sumar assessors polítics de Catalunya, la #LittleSpain, però seria un article molt llarg i pesat, i per tant aniré al gra.\nQue coi esteu fent?\nAquesta és la nova normalitat, aquesta és la República? Aquest és el camí? A qui voleu enganyar?\nÉs cert que la vida s’està complicant molt i la majoria que us ha votat no té temps d’informar-se de tot, però és cert que la bombolla de la frustració s’està inflant. Cada dia hi ha més gent malalta amb efectes secundaris crònics que ni us molesteu en etiquetar perquè si no els etiqueteu “no existeixen en el sistema sanitari” i si no existeixen, no hi ha “nous pensionistes”. Dels antics, tranquils, perquè molts estan morts i enterrats, i ja no molesten ni protesten.\nDe tota manera no es pot protestar ni denunciar ni al govern espanyol, ni a català. Amb això heu fet molt bona feina.\nCada dia hi ha més gent que perd els seus negocis perquè quatre ineptes van decidir no donar permís a les farmacèutiques de fer les PCR i han hagut d’estar tancats massa temps. S’han gastat els estalvis i els negocis no han aguantat sense les ajudes que no arriben mai.\nTenim polítics incompetents i pagats de si mateixos en un sistema endogàmic de servilisme, on ningú diu les veritats perquè tot són deutors de la mateixa mamella.\nAvui veurem en horari de màxima audiència la pèssima idea d’un assessor, fent-li ostentar abans dels 100 dies protocol·laris, la corona republicana del ridícul, al MHP Aragonès. Però ni se n’adonen.\nPerò a ells els és igual, que la gent es foti!\nTenim a ciutadans que s’està morint de malalties cròniques i greus, perquè el problema n’ 1 és la Covid-19, i la resta ja no és tan important i s’han de sentir dir que no hi ha diners per la sanitat ni per posar més treballadors/es.\nEls diuen que fan el que poden, però que són el govern que està al costat de la gent.\nI així podria seguir fins demà explicant històries, perquè estic que m’enfilo per les parets, escoltant a gent angoixada perquè estant pendent d’un simple tràmit administratiu, molt important per ells, subsidis, habitatge, una feina i fa mesos que no es posa ningú al TF!\nPer favor, que estem en l’era digital!!!\nÉs que estic farta de parlar amb amics que estan a un pas de tirar-se d’un penya-segat perquè no tenen res ni saben on dormiran demà. Perquè estic cansada de tenir esperança mentre vaig veient passejant-se davant dels nostres morros la llista dels assessors/ assessores, perquè en això sí que esteu al cas tots els partits unionistes, independentistes i equidistants. En això sou tots iguals.\nUs penseu que som idiotes i que això no explotarà però esteu equivocats. Això petarà i petarà perquè sou la LittleSpain amb les mateixes corrupteles i les mateixes misèries. No puc evitar veure com es posa a un polític al capdavant d’una conselleria perquè és quota de partit, però que ja es veu que no serveix per res, però és amic, cosí, del cap de torn, o ha fet grans favors al partit i que per funcionar necessitarà assessors que l’ajudin en la tasca de la qual ell no en té ni pu.. Idea, però resulta que aquests assessors i assessores i assessories tampoc tenen ni pu.. idea i necessitem ara sí, contractar a professionals, però a segona fila (“negres” també amb política) perquè els faci la feina bruta, perquè la maquillada amb llum i taquígrafs la fa l’assessor de quota i el polític de quota, i si cal el president de quota.\n40 sous per un càrrec inútil.\nPerò seguim perquè resulta que després tenim els càrrecs municipals que és on estan les quotes de les famílies, les quotes dels amics, del que et va donar el vot aquell dia i el que va pintar el pis del cunyat, però uf no sé com ho farem, però ja et col·locaré a conselleria del tiet, o a l’alcaldia o on trobi un forat. Però ei!!!, la casa de tots és gran i som al costat de la gent. O som els de la confrontació i estem units, però ei tranquil que demà et busco algú a qui assessorar … ui espera que es que tenim un conseller que només té 46 assessors si si, hahahahaha, curiós l’home, perquè diu que amb els que té, ja farà la feina, perquè normalment els altres en demanen més.\nI així podria anar explicant, que qui sembla que viu ara del no-res, és qui està envoltat de tots els assessors i assessores que ell ella o els seus, han anat col·locant. I de tots els colors i de totes les banderes, que aquí ningú se salva.\nI que voleu que us digui!, de vegades penso, si val la pena de què uns quants, a les xarxes, als carrers, fent articles d’opinió i cantant raps, se l’estiguin jugant sense flotador, perquè altres només segueixin jugant en les dues bandes del tauler d’escacs. De vegades de peons negres, i de vegades de peons blancs en la jugada de la #LittleSpain.\nAra mateix la paraula “assessor” sona a “vividor” i perdoneu la sinceritat, però és que n’heu fet arribat fins aquí, per com esteu governant.\nVa haver-hi un temps que vam creure que hi éreu per canviar-ho tot, i ara sabem que no només no ho canviareu res des de dins, sinó que heu vist que a fora fa molt fred.\nVotarem ben aviat la “nova farsa” i vosaltres seguireu conservant els assessors i assessores del sistema, que són els mateixos des de fa dècades i els que són nous han de tenir el sistema de dècades al cap, per conservar el lloc.\nÉs igual el nom de qui està al capdavant de LittleSpain perquè l’engranatge és el mateix. L’única diferència és que heu deixat entrar a quatre “externs”, a primera línia, per dissimular.\nQui lo sà! Potser estem descobrint la feina del futur a la LittleSpain pels nostres fills i néts. La xarxa clientelar i magníficament pagada, d’assessor polític. L’enhorabona!!\nArticle anteriorLa ciència i la política al servei dels negocis, també durant la pandèmia de la Covid19, per Francesc Pomés i Martorell.\nArticle següent#EmRespons?.- Pepa Arenós i Ardiaca.\nNúria juliol 20, 2021\tAt\t10:35 pm\nEt comprenc… Sí, hi ha molta decepció i desesperació, però copiar el model corrupte de l’estat veí és una vergonya i molt cruel per tots menys per ells, els vividors de la “mamellona” on mai no fa fred i mai passen les coses que has descrit tant bé, tant tristement bé, perquè s’han blindat prou perquè no passin… Però veig entre la indignació que creix i la lluita solidària, la possibilitat d’un canvi impulsat per la gent, generosa fins a la medul•la, que sí vol un país millor. I el farem, estimada Sara, estic segura que el farem perquè tot està per fer i tenim moltes ganes de fer-ho… Una abraçada ben forta…💫


[Comunicat de l’AMIC] La premsa de proximitat, un bé essencial en risc - Created by Redacció malarrassa - In category: Destacats, Treball / Economia - Tagged with: - malarrassa - El periòdic independent i gratuït de Terrassa\nYou are here: Home / Destacats / Treball / Economia / [Comunicat de l’AMIC] La premsa de proximitat, un bé essencial en risc\n[Comunicat de l’AMIC] La premsa de proximitat, un bé essencial en risc\nL’Associació de Mitjans d’Informació i de Comunicació (AMIC) envia aquest comunicat, en el qual es descriu les situacions de dificultats que vivim els mitjans de proximitat davant l’emergència causada pel coronavirus. El comunicat que compartim planteja un seguit de demandes a les administracions per tal que actuïn adequadament i donin suport als mitjans d’informació impresos i digitals, i mostrin el seu compromís amb la llibertat de premsa.\nAquesta crisi sanitària sense precedents, en la qual tots estem immersos, ens arriba en el pitjor moment. Els mitjans d’informació impresos i digitals, i en el nostre cas, principalment la premsa de proximitat, que és el gran col·lectiu que representa l’AMIC, ve d’uns anys molt durs en que estem patint la transformació del nostre negoci, ajustant plantilles, fent molts sacrificis, o invertint en nous models, buscant respostes difícils a un futur incert. Ara que en la fragilitat, anàvem trobant l’equilibri i la viabilitat pels nostres mitjans, ens arriba aquest sotrac que posa en greu perill tots els sectors, i molt especialment el nostre i amb ell, milers de llocs treball. No hi ha dubte que som un veritable servei públic a la ciutadania, a les nostres comunitats. Sempre hem dit que la nostra riquesa rau en la diversitat i la proximitat. Les ciutadanes i ciutadans necessiten saber què passa a prop seu, amb informació contrastada, veraç i elaborada per professionals que saben fer la seva feina, i coneixen de primera mà la realitat. Ho saben els ciutadans i ho saben els col·lectius, les entitats socials, esportives i culturals, ho sap el comerç i les empreses de serveis de proximitat, ho saben els Ajuntaments i les Institucions, però ara què?


instal·lacions i equips - Pentagrama\nL’Acadèmia de Música Pentagrama està molt bé situada al centre de Valls, en el Passeig de L’Estació nº23, Baixos. A un extrem del passeig està l’estació de trens i a l’un altre l’estació d’autobusos. Hi ha molt lloc per aparcar (zona blava) davant de l’acadèmia i als carrers adjacents.\nEl centre compta amb aules insonoritzades; equip informàtic preparat amb programaris específics per a aprenentatge, enregistrament i composició musical; micròfons professionals i d’alta gamma; a més dels instruments musicals: pianos, bateria electrònica, guitarres, equip de percussió, instruments de vent, etc.